钦定古今图书集成/理学汇编/学行典/第230卷 > 《挽安仁孝子吴汤生长歌》侯弘基
## 钦定古今图书集成/理学汇编/学行典/第230卷 > 《挽安仁孝子吴汤生长歌》侯弘基

昔之延陵有季子，体父推爱卑其躬。以让为孝固已
难，仲尼表墓何尊崇。今之延陵有仲子，救父及兄阳
九穷。以争为孝更罕匹，当道旌闾振高风。英年恬熙
三乐堂，过庭《诗》《礼》何翱翔。夜深朗朗读不彻，双亲暗
喜资显扬。一朝母氏报折足，徬徨尝药无可诉。医绐
人肉能息溃，刲脔潜祷天为顾。自此依依安处常。说
起，孝名不欲当。岂知变故来意外，甘之如饴奚复惧。
汉溪惨淡凭吊情，青灯风柳声如雨。